open-index/open-wikipedia-markdown huggingface dataset:
สมเด็จเจ้าฟ้าไชย

**สมเด็จเจ้าฟ้าไชย** หรือ **[[สมเด็จพระสรรเพชญ์]]ที่ 6** (พ.ศ. 2165 – พ.ศ. 2199) เป็นพระเจ้ากรุงศรีอยุธยารัชกาลที่ 25 สมัยราชวงศ์ปราสาททอง ทรงครองราชย์ในปี พ.ศ. 2199 ในเอกสารของฝ่ายไทยบางส่วนกล่าวว่า พระองค์ทรงครองราชย์อยู่เพียง 9 เดือน แต่มีหลักฐานชั้นต้นที่กล่าวได้ว่าพระองค์ทรงครองราชย์ ประมาณ 1-3 วัน

## พระราชประวัติ
สมเด็จเจ้าฟ้าไชย พระราชสมภพ เมื่อปี พ.ศ 2165 มีพระนามเดิมว่า *พระเจ้าลูกเธอพระองค์อินทร์* เป็นพระราชโอรสในสมเด็จพระเจ้าปราสาททอง พระองค์อาจเสด็จพระราชสมภพขณะพระราชบิดายังเป็นออกญากลาโหมสุริยวงศ์ เมื่อเจ้าฟ้าไชยมีพระชนมายุครบกำหนดโสกันต์แล้ว สมเด็จพระเจ้าปราสาททองทรงพระกรุณาโปรดเกล้าฯ ให้จัดพระราชพิธีโสกันต์ในเดือนยี่ ปี พ.ศ. 2175 ที่เกาะบ้านเลน และพระราชทานพระนามใหม่ว่า *สมเด็จพระเจ้าลูกเธอเจ้าฟ้าไชย* 

เมื่อสมเด็จพระเจ้าปราสาททองทรงพระประชวรหนักและเสด็จลงมาประทับที่พระที่นั่งเบญจรัตน์นั้น ทรงพระกรุณามอบราชสมบัติและพระแสงขรรค์ชัยศรีให้เจ้าฟ้าไชย หลังจากนั้น 3 วัน สมเด็จพระเจ้าปราสาททองก็เสด็จสวรรคต พระองค์ได้ขึ้นสืบพระราชสันตติวงศ์ต่อในปี พ.ศ. 2199 มีพระนามว่าสมเด็จเจ้าฟ้าไชย หลังจากครองราชย์ได้ไม่นาน พระศรีสุธรรมราชา พระปิตุลา (อา) และพระนารายณ์ พระอนุชาต่างพระมารดา ได้ร่วมกันชิงราชสมบัติ แล้วจับกุมสมเด็จเจ้าฟ้าไชยไปสำเร็จโทษด้วยท่อนจันทน์ ณ วัดโคกพระยา พระองค์ทรงครองราชสมบัติอยู่ได้ 9 เดือน สิริพระชนมายุ 34 พรรษา

## พงศาวลี




## อ้างอิง
; เชิงอรรถ

; บรรณานุกรม

* 
* 
* 
* 
* 

## ดูเพิ่ม
* รายพระนามพระมหากษัตริย์ไทย

หมวดหมู่:พระมหากษัตริย์ในราชวงศ์ปราสาททอง
หมวดหมู่:พระราชบุตรในสมเด็จพระเจ้าปราสาททอง
หมวดหมู่:พระราชโอรสในพระมหากษัตริย์ไทย
หมวดหมู่:พระมหากษัตริย์ไทยที่ถูกสำเร็จโทษ
หมวดหมู่:เจ้าชายกรุงศรีอยุธยา
หมวดหมู่:ผู้ถูกสำเร็จโทษด้วยท่อนจันทน์
หมวดหมู่:ผู้นำที่พ้นตำแหน่งจากรัฐประหาร​
ยูลีก

**ยูลีก** (U League) สามารถหมายถึง
* ฟุตบอลยูลีก การแข่งขันฟุตบอลระหว่างมหาวิทยาลัยในประเทศไทย
* วอลเล่ย์บอลยูลีก การแข่งขันวอลเล่ย์บอลระหว่างมหาวิทยาลัยในประเทศไทย
พจนานุกรม ฉบับราชบัณฑิตยสถาน พ.ศ. 2542

**[[พจนานุกรม ฉบับราชบัณฑิตยสถาน]] พ.ศ. 2542** เป็นพจนานุกรมภาษาไทยที่ใช้เป็นมาตรฐานสำหรับการเขียนหนังสือไทยของทางราชการระหว่างปี พ.ศ. 2545 - 2556 ดำเนินการจัดทำโดยคณะกรรมการชำระพจนานุกรม ราชบัณฑิตยสถาน โดยมีการแก้ไขปรับปรุงจากพจนานุกรม ฉบับราชบัณฑิตยสถาน พ.ศ. 2525 ทั้งนี้เพื่อเฉลิมพระเกียรติในวโรกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรมีพระชนมพรรษา 6 รอบ

## ประวัติ
คณะกรรมการชำระพจนานุกรม ฉบับราชบัณฑิตยสถาน พ.ศ. 2542 ได้แก้ไขและเพิ่มเติมเนื้อหาพจนานุกรมไทย หลังจากมีการจัดพิมพ์พจนานุกรม พ.ศ. 2525 ระยะหนึ่งแล้ว เนื่องจากเห็นว่ายังมีส่วนที่ควรจะเพิ่มเติม แก้ไข จึงได้ดำเนินการปรับปรุงมาตลอด กระทั่งเสร็จสมบูรณ์และจัดจำหน่ายเผยแพร่เมื่อ พ.ศ. 2546

## รายละเอียดหนังสือ
* ปกแข็ง
* ขนาด 8 หน้ายก  
* จำนวนหน้า 1436 หน้า (รวมภาพสีท้ายเล่ม)
* ราคา 600 บาท
* จัดพิมพ์โดย บริษัทนานมีบุ๊คส์พับลิเคชั่นส์ จำกัด
* จำนวนพิมพ์ ครั้งที่ 1 200,000 เล่ม
* ISBN 974-9588-04-5
* เลขหมู่ 495.913

## แหล่งข้อมูลอื่น
* ระบบสืบค้นตามพจนานุกรม ฉบับราชบัณฑิตยสถาน พ.ศ. ๒๕๔๒ 

ราชบัณฑิตยสถาน พ.ศ. 2542
หมวดหมู่:สำนักงานราชบัณฑิตยสภา
หมวดหมู่:หนังสือปี พ.ศ. 2542
วิหารพระอาจารย์ธรรมโชติ

**วัดโพธิ์เก้าต้น** สร้างในสมัยอยุธยามีความสำคัญทางประวัติศาสตร์ พระอาจารย์ธรรมโชติ พระผู้เรืองวิชาอาคมและเป็นศูนย์รวมจิตใจของชาวบ้านบางระจัน จนทำให้ชาวบางระจันสามารถยืนหยัดต่อสู้กับพม่าจนได้ชัยชนะนับครั้งไม่ถ้วน
พ.ศ. 2308 พระอาจารย์ธรรมโชติ แห่งวัดโพธิ์เก้าต้น เดิมชื่อ วัดสระไม้แดง หมู่ที่ 8 ตำบลบางระจัน อำเภอค่ายบางระจัน จังหวัดสิงห์บุรี 

## วิหารพระอาจารย์ธรรมโชติ
อยู่ในวัดโพธิ์เก้าต้น ภายในวิหารมี ดอกจันทน์ วงดอกจันทน์ ลายรูปสี่เหลี่ยมขนมเปียกปูน นักโบราณคดีบางท่านสันนิษฐานว่า ดอกจันทน์ เป็นสัญลักษณ์แห่งความมั่นคง ปลอดภัยจากอันตรายทั้งปวง 

## วงดอกจันทน์
หมายถึง ขุมนิธิ เป็นสัญลักษณ์แห่งมงคล ดอกไม้จันทน์เรียงกันถึง 3 ดอกบนแผ่นอิฐเดียวกันเป็นเครื่องหมายถึงพระรัตนตรัย หรือ ไตรสรณาคมณ์ หมายถึง แก้ว 3 ประการในคติทางพุทธศาสนา ตรงกับความหมายของคำว่า รัตนตรัย เป็นเนื้อนาบุญของโลก การที่ได้พบพระรัตนตรัยก็เท่ากับเป็นบุญ ลาภอันประเสริฐ

## ลายประจำยาม
ลายประจำยามซึ่งตรงกลางแบ่งตัวลายเป็นรูปประจำยาม และล้อมด้วยสี่เหลี่ยมอยู่ภายนอก มีความหมายของประจำยาม คือ เป็นลักษณะของแผ่นยันต์ที่ขลังและศักดิ์สิทธิ์ตามคัมภีร์ไสยศาสตร์ทั่วไป ลายประจำยามเป็นลายไทย พื้นฐานเป็นลายที่ใช้สำหรับการออกลาย ผูกลาย (ประดิษฐ์ลาย) สำหรับลายอื่น ๆ ต่อไป เช่น ลายรักร้อย ลายหน้ากระดาน ลายประจำยามก้านแย่ง และลายราชวัตร เป็นต้น

## อ้างอิง

หมวดหมู่:ศาสนสถานในจังหวัดสิงห์บุรี
หมวดหมู่:สิ่งก่อสร้างในอำเภอค่ายบางระจัน
แชงคูส

**แซงคูส** () หรือ **แซงคส์** เป็นตัวละครในการ์ตูนญี่ปุ่นเรื่องวันพีซ

## ประวัติตัวละคร
แซงคูสในอดีตเคยเป็นลูกเรือฝึกหัดของกลุ่มโจรสลัดโกลด์.ดี.โรเจอร์พร้อมกับบากี้ แต่ต่อมาได้แยกตัวออกมา ตั้งตัวเป็นกลุ่ม"โจรสลัดผมแดง"ของตนเอง โดยมีเขาเป็นกัปตัน ซึ่งหนึ่งในสมาชิกลูกเรือของเขา ยังมียาซปพ่อของอุซป ลูกเรือของกลุ่มโจรสลัดหมวกฟางอีกด้วย เขาเป็นคนที่มอบหมวกฟางและเป็นคนที่มอบเป้าหมายการเป็นโจรสลัดให้กับลูฟี่แชงคูสได้เสียสละแขนข้างหนึ่งจากการช่วยลูฟี่ไว้ไม่ให้โดนสัตว์ทะเลยักษ์กินหลังจากโดนฮิกุมะหัวหน้าโจรภูเขาเตะตกทะเล

แชงคูสมีความสามารถในการใช้จิตคุกคามและดาบอย่างเก่งกาจ ต่อมายังได้รับการขนานนามให้เป็น 1 ใน 4 กลุ่มโจรสลัดผู้ปกครองครึ่งหลังของแกรนไลน์หรือ"4 จักรพรรดิ์ผู้ปกครองแกรนไลน์" อีกด้วย"ความสามารถของแชงคูสในตอนนี้เท่าที่ทราบคือมีวิชาดาบที่สูสีกับเจ็ดเทพโจรสลัดคือ จูลาคีล มิฮอว์ค และมีฮาคิราชันย์ หรือจิตคุกคามอยู่ในระดับสูง" 

แท้จริงแชงคูสเป็นบุตรของตระกูลภาคีอัศวินเทพ “ตระกูลฟิกาแลนด์” ที่ถูกใครบางคนนำมาซ่อนไว้ในหีบในศึกก้อดวัลเล่ย์ ก่อนที่โรเจอร์ในวัยหนุ่มรับแชงค์ที่อยู่ในหีบมาเลี้ยงดูจนโตมาพร้อมกับบากี้ หลังโรเจอร์ถูกประหารชีวิต ตนจงใจแสร้งกลับมาที่ตระกูลตัวเองเพื่อสืบเรื่องราวในรัฐบาลโลก กับได้ตราทะเลน้ำตื้นมา หลังได้รับรู้ความจริง ตนกับลูกเรือหนีมาพำนักที่อีสบูล พร้อมกับขโมยผลยาง(ที่แท้จริงคือผลโมเดลเทพนิกะ)จากหน่วย CP มาเพื่อหาเงินทุนในการเดินทาง แต่ลูฟี่ดันหยิบมากินเสียก่อน ตนจงใจเสียสละแขนซ้ายให้เจ้าทะเล ซึ่งมีตราทะเลน้ำตื้นอยู่ เพื่อไม่ให้รัฐบาลและครอบครัวฟิกาแลนด์ตามตัวเจอ กับเป็นการปกป้องลูฟี่ไปในตัวด้วย แม้ตนจะเสียแขนซ้ายไป แต่ฝีมือด้านวิชาดาบยังคงเฉียบคมและร้ายกาจไม่เปลี่ยนแปลง ถึงขนาดสูสีกับไคโดที่เป็นสี่จักรพรรดิเช่นเดียวกันได้ 

ชื่อตัวละครนี้การ์ตูนไทยแปลมาว่า "แชงคูส" แต่ในภาษาอื่นใช้คำว่า "แชงคส์"

## อ้างอิง

แชงคูส
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2540
หมวดหมู่:สี่จักรพรรดิ (วันพีซ)
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นกัปตันเรือเดินทะเล
หมวดหมู่:ตัวละครที่เป็นโจรสลัด
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครที่เป็นฝาแฝด
หมวดหมู่:ตัวละครที่ถูกตัดแขนหรือขา
หมวดหมู่:ตัวละครที่ถูกทำให้เสียโฉม
หมวดหมู่:ตัวละครในบันเทิงคดีที่มีความถนัดมือซ้าย
หมวดหมู่:ตัวละครชายในอนิเมะและมังงะ
รายชื่อสถาบันทันตแพทยศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาทันตแพทยศาสตร์ เป็นสาขาวิชาที่ประเมิน วินิจฉัย ป้องกัน และรักษาโรค ความผิดปกติ หรือภาวะในช่องปาก บริเวณใบหน้าขากรรไกร และ/หรือบริเวณใกล้เคียงและโครงสร้างอื่น ๆ ที่เกี่ยวข้อง และผลกระทบต่อร่างกายมนุษย์ ปัจจุบัน ทันตแพทยสภาให้การรับรองหลักสูตรทันตแพทยศาสตร์บัณฑิตทั้งสิ้น 22 หลักสูตร จาก 19 สถาบัน ดังนี้

## รายชื่อคณะ วิทยาลัย และสำนักวิชาทันตแพทยศาสตร์ในประเทศไทย

* **หมายเหตุ** จัดเรียงตามชื่อมหาวิทยาลัย และตามชื่อคณะ

## อ้างอิง

## ดูเพิ่ม
* คณะวิชา
* รายชื่อสถาบันแพทยศาสตร์ในประเทศไทย

*
ทันตแพทยศาสตร์
ทันตแพทยศาสตร์
นาลันทา

**นาลันทา** (สันสกฤต: नालंंदा ISO: , ) เป็นอดีตพุทธวิทยาลัยในอาณาจักรมคธ ซึ่งปัจจุบันอยู่ในรัฐพิหาร ประเทศอินเดีย เอกสารทางศาสนาพุทธปรากฏเรียกนาลันทาว่าเป็น *[[Mahavihara|มหาวิหาร]]* จนกระทั่งราว ค.ศ. 400 มหาวิทยาลัยเริ่มกลายเป็นของศาสนาพราหมณ์เป็นหลัก ตามด้วยนิกายมหายานในภายหลัง วิชาการอย่าง พระเวท, เวทางคะ, ไวยากรณ์ (วยากรณะ), ดาราศาสตร์ (ชโยติศะ), ตรรกะ (ตรรกะ) มีการศึกษาในนาลันทามหาวิหาร ปัจจุบันโบราณสถานนาลันทาตั้งอยู่ราว  ทางตะวันออกเฉียงใต้ของเมืองปัฏนา และเป็นหนึ่งในศูนย์กลางด้านการศึกษาที่ใหญ่ที่สุดในโลกแห่งหนึ่งในคริสต์ศตวรรษที่ห้าถึง ค.ศ. 1200 ยูเนสโกรับรองสถานะแหล่งมรดกโลกให้กับนาลันทามหาวิหารในปี ค.ศ. 2016

จากประวัติศาสตร์ในยุคสมัยพระเจ้ากนิษกะ นาลันทารุ่งเรื่องในฐานะมหาวิทยาลัยสงฆ์ และมหาวิหารที่เผยแผ่พระพุทธศาสนา แต่ในความเป็นจริงนาลันทาเป็นพุทธนิกายมหายานได้กำเนิดขึ้นยุคหลังพุทธกาล 600 ปี

## อ้างอิง
 

### บรรณานุกรม
* 
* 

## แหล่งข้อมูลอื่น
* 

หมวดหมู่:เมืองสำคัญทางศาสนาพุทธ
หมวดหมู่:สถานที่แสวงบุญของชาวพุทธในดินแดนพุทธภูมิ
หมวดหมู่:สถานที่เนื่องด้วยพระพุทธองค์
หมวดหมู่:เมืองในรัฐพิหาร
หมวดหมู่:แหล่งมรดกโลกในประเทศอินเดีย
เมจิ

**เมจิ** (, "สุกใส, รุ่งเรือง ฯลฯ"; , "การปกครอง, รัชกาล, รัฐบาล ฯลฯ") อาจหมายถึง

* การเมืองการปกครอง
** จักรพรรดิเมจิ (Emperor Meiji), จักรพรรดิพระองค์หนึ่งแห่งญี่ปุ่น มีพระชนมชีพตั้งแต่วันที่ 3 พฤศจิกายน 2395 ถึง 30 กรกฎาคม 2455
** ยุคเมจิ (Meiji period), รัชกาลของจักรพรรดิเมจิ ตั้งแต่วันที่ 3 กุมภาพันธ์ 2410 ถึง 30 กรกฎาคม 2455
** การฟื้นฟูเมจิ (Meiji Restoration), การยึดอำนาจการปกครองซึ่งบังเกิดขึ้นในรัชกาลของสมเด็จพระจักรพรรดิเมจิ
** รัฐธรรมนูญเมจิ (Meiji Constitution), ชื่อเรียกในภาษาปากของ "รัฐธรรมนูญแห่งจักรวรรดิญี่ปุ่น" (Constitution of the Empire of Japan) ลงวันที่ 29 พฤศจิกายน 2433
* การศึกษา
** มหาวิทยาลัยเมจิ (Meiji University), มหาวิทยาลัยแห่งหนึ่งในกรุงโตเกียว
** เมจิมุระ (Meiji Mura), พิพิธภัณฑสถานกลางแจ้ง จัดแสดงสื่อทางสถาปัตยกรรม และอยู่แถวเมืองนาโงยะ
** โรงเรียนอาชีวศึกษาเมจิ (Meiji Senmon Gakkō), ชื่อเดิมของสถาบันเทคโนโลยีคีวชู (Kyūshū Institute of Technology)
* ธุรกิจ
** เมจิเซกะ (Meiji Seik), บริษัทผลิตขนมหวานในประเทศญี่ปุ่น ผลิตภัณฑ์ขึ้นชื่อคือ ช็อกโกแลตเมจิ
** เมจิแดรีส์ (Meiji Dairies), บริษัทผลิตสินค้าจากนมในประเทศญี่ปุ่น ผลิตภัณฑ์ขึ้นชื่อคือ นมเมจิ
** บริษัทประกันชีวิตเมะจิยะซุดะ (Meiji Yasuda Life Insurance Company), บริษัทประกันชีวิตบริษัทใหญ่แห่งหนึ่งในประเทศญี่ปุ่น
* อื่น ๆ
** ศาลเจ้าเมจิ (Meiji Shrine), วัดในศาสนาชินโต อยู่ในย่านชิบุยะ กรุงโตเกียว
** ภูเขาใต้ทะเลเมจิ (Meiji Seamount), ภูเขาใต้ทะเลลูกหนึ่งในมหาสมุทรแปซิฟิกเหนือ
วิทยุการบินแห่งประเทศไทย

**บริษัท วิทยุการบินแห่งประเทศไทย จำกัด** () เป็นหน่วยงานรัฐวิสาหกิจในสังกัดกระทรวงคมนาคม มีหน้าที่รับผิดชอบด้านงานควบคุมจราจรทางอากาศในอาณาเขตประเทศไทย

## ประวัติ
หลังสงครามโลกครั้งที่หนึ่ง กรมไปรษณีย์โทรเลขได้รับมอบหมายจากรัฐบาลให้ทำหน้าที่ให้บริการควบคุมจราจรทางอากาศและการสื่อสารการบิน จนกระทั่งสงครามโลกครั้งที่สองได้เกิดขึ้นทางทวีปเอเชีย ส่งผลให้อากาศยานพลเรือนไม่อาจทำการบิน จึงต้องเลิกกิจการลง

เมื่อสงครามโลกครั้งที่ 2 สิ้นสุดลง การประกอบธุรกิจการบินระหว่างประเทศเริ่มฟื้นตัวขึ้น บริษัท Aeronautical Radio Inc. (ARINC) จากสหรัฐอเมริกา บริษัท International Aeradio Ltd. (IAL) จากอังกฤษ และสายการบินต่าง ๆ ที่ทำการบินมายังประเทศไทย ได้ร่วมกันขออนุมัติรัฐบาลไทยจัดตั้ง บริษัท การบินแห่งสยาม จำกัด ใน พ.ศ. 2491 เพื่อดำเนินกิจการบริการควบคุมจราจรทางอากาศและสื่อสารการบินตามมาตรฐาน และข้อเสนอแนะขององค์การการบินพลเรือนระหว่างประเทศภายใต้สัญญาที่ได้รับจากรัฐบาลไทย

ต่อมารัฐบาลไทยซึ่งได้เล็งเห็นถึงความสำคัญของภารกิจวิทยุการบินฯ ตลอดมาว่าเกี่ยวข้องกับความมั่นคงแห่งชาติและการพัฒนากิจการบิน ประกอบกับมีความพร้อมในทุก ๆ ด้านแล้ว จึงได้ขอซื้อหุ้นทั้งหมดคืนเมื่อวันที่ 6 พฤศจิกายน พ.ศ. 2506 และเปลี่ยนชื่อภาษาอังกฤษเป็น Aeronautical Radio of Thailand LTD. ในเวลาต่อมายังได้อนุญาตให้สายการบินที่ทำการบินมายังประเทศไทยเป็นประจำ ร่วมเป็นผู้ถือหุ้นกับรัฐบาลด้วย วิทยุการบินฯ จึงได้มีสถานะเป็นรัฐวิสาหกิจ สังกัดกระทรวงคมนาคม ถึงแม้จะดำเนินการในรูปบริษัทจำกัด แต่เนื่องจากมีข้อผูกพันในฐานะที่ปฏิบัติงานในนามรัฐบาล ซึ่งเป็นภาคีสมาชิกของ ICAO และตามข้อตกลงที่มีไว้กับรัฐบาล วิทยุการบินฯ จึงดำเนินการแบบไม่ค้ากำไร ในการให้บริการภาคความปลอดภัย ได้แก่ บริการควบคุมจราจรทางอากาศและสื่อสารการบินในอาณาเขตประเทศไทย โดยมีเครือข่ายเชื่อมโยงกับประเทศต่าง ๆ นอกจากนั้นยังมีบริการภาคธุรกิจ คือ บริการเกี่ยวเนื่องกับกิจการบินทั้งในและต่างประเทศ

## รางวัลระดับโลก
วิทยุการบินแห่งประเทศไทย ได้รับรางวัล Jane’s ATC Awards ด้าน Enabling Technology เป็นรางวัลที่มอบให้หน่วยงานที่มีผลงานที่โดดเด่นทางด้านการพัฒนาความสามารถรองรับอากาศยานและความปลอดภัยทางอากาศ (capacity and safety) โดยผลงานที่ได้รับรางวัลคือระบบบริหารสภาพคล่องจราจรทางอากาศผ่านอ่าวเบงกอล (Bay of Bengal Cooperative Air Traffic Flow Management System) หรือ BOBCAT ถือเป็นรางวัลระดับโลกที่จัดโดยนิตยสาร Jane’s Airport Review โดยคัดเลือกจากหน่วยงานที่มีผลงานที่โดดเด่นในแวดวงอุตสาหกรรมการจัดการทางด้านการควบคุมจราจรทางอากาศ (ATM industry) กว่า 100 ประเทศทั่วโลก

## อ้างอิง

หมวดหมู่:กระทรวงคมนาคม (ประเทศไทย)
หมวดหมู่:รัฐวิสาหกิจไทย
หมวดหมู่:บริษัทของไทย
หมวดหมู่:บริษัทไทยที่ก่อตั้งในปี พ.ศ. 2491
หมวดหมู่:ธุรกิจขนส่งและโลจิสติกส์
หมวดหมู่:หน่วยงานของรัฐบาลไทยในเขตสาทร
พระนารายณ์

**นารายณ์** (; ความหมาย: *ผู้ที่ได้เคลื่อนไหวอยู่ในน้ำ*) เป็นพระนามหนึ่งของพระวิษณุ แต่ทว่าชาวไทยส่วนใหญ่จะคุ้นเคยกับพระนามว่าพระนารายณ์ มากกว่า

เหตุที่มีพระนามแตกต่างกัน เนื่องจากมีบางคัมภีร์ในศาสนาพราหมณ์-ฮินดูเล่าว่า เดิมทีมีเทพเจ้าเพียงองค์เดียว คือ พระนารายณ์ ซึ่งเรียกว่าปรพรหม ซึ่งเป็นพระผู้สร้างทุกสรรพสิ่ง เมื่อพระนารายณ์รำพึงถึงการสร้างโลก ก็ทรงคำนึงถึงการปกปักรักษา

แต่พระปรพรหมนั้นเป็นอรูปกเทพ คือ ไม่มีตัวตน จึงไม่สามารถที่จะสร้างโลกได้ จึงแบ่งภาคแยกร่างออกมาเป็น พระวิษณุ ซึ่งทรงประทานพระนามให้ และเมื่อพระวิษณุบรรทมหลับในเกษียรสมุทร ก็ทรงสุบินถึงการสร้างทุกสรรพสิ่ง ซึ่งพระวิษณุเป็นเทพผู้สร้างโลก สิ่งมีชีวิต รวมถึงมนุษย์ และที่พระนาภีของพระองค์ก็บังเกิดมีดอกบัวหลวงผุดขึ้นมา และภายในดอกบัวนั้นก็มี พระพรหม ซึ่งเป็นหนึ่งในตรีมูรติอยู่ภายใน ซึ่งพระวิษณุก็เป็นผู้ให้กำเนิดพระพรหมด้วย

บางตำราก็กล่าวว่าเดิมมีพระนามว่า วิษณุ หรือ พิษณุ และได้เปลี่ยนเป็น นารายณ์ ในระยะหลัง โดยพระองค์มีสีพระวรกายเปลี่ยนแปลงไปตามยุคสมัยของโลก ในกฤตยุค ยุคแรกของโลก ยุคที่คุณธรรมความดีของมนุษย์มีเต็มเปี่ยม สีกายพระนารายณ์สีขาว ยุคที่สอง ไตรดายุค ธรรมะและคุณธรรมมนุษย์เหลือสามในสี่ สีกายพระนารายณ์เป็นสีแดง ยุคที่สาม ทวาปรยุค คุณธรรมมนุษย์เหลือครึ่งเดียว สีกายเป็นสีเหลือง ยุคปัจจุบัน เป็นยุคที่สี่ กลียุค คุณธรรมของมนุษย์ลดลงเหลือหนึ่งในสี่ สีกายพระนารายณ์ เปลี่ยนเป็นสีนิลแก่หรือสีดำ

ในทางประวัติศาสตร์ พระนารายณ์ในยุคเริ่มแรกของศาสนาพราหมณ์-ฮินดู ยังมิได้มีสถานะเป็นมหาเทพ และยังมิได้มีพระนามว่า "นารายณ์" โดยความเชื่อเรื่องพระนารายณ์ หรือพระวิษณุ ปรากฏอยู่ในหมู่ชาวทราวิฑ ชนพื้นเมืองดั้งเดิมของอินเดีย โดยนับถือเป็นเทพเจ้าแห่งความอุดมสมบูรณ์ ซึ่งคำว่า "วิษณุ" หมายถึง "ผู้เป็นทุกสิ่งและสถิตอยู่ในทุกสิ่ง" 

เมื่อเข้าสู่ยุคพระเวท ชาวอารยันได้รับเอาพระวิษณุของชาวทราวิฑมาเป็นเทพชั้นรองที่เป็นตัวแทนของพลังดวงอาทิตย์ คือ เป็นเทพเจ้าแห่งดวงอาทิตย์ตอนเช้า, ตอนเที่ยง และตอนเย็น มีหน้าที่ก้าว 3 ก้าวที่เรียกว่า "ตรีวิกรม" ในแต่ละวัน ต่อมาในยุคพราหมณะ พระวิษณุได้รับการยกฐานะสูงขึ้นเป็นเทพผู้นำโชคลาภ แต่ก็ยังไม่ได้นับเป็นมหาเทพ จนกระทั่งเมื่อมีคัมภีร์มหาภารตะและปุราณะ พระวิษณุได้ถูกยกให้เป็นมหาเทพผู้รักษาโลก และช่วงเวลานี้เองที่พระนามนารายณ์ได้ปรากฏ โดยแต่เดิม "นารายณ์" เป็นพระนามใช้เรียกพระพรหม ซึ่งเป็นเทพเจ้าสูงสุดของศาสนาพราหมณ์-ฮินดูในยุคแรก

เมื่อสถานะของพระพรหมได้ถูกลดลงมา ในขณะที่พระวิษณุมีสถานะสูงขึ้นเรื่อย ๆ จึงนำเอาชื่อนารายณ์มาใช้เรียกแทนวิษณุ และยังถืออีกว่าพระพรหมเกิดมาจากดอกบัวที่ผุดมาจากพระนาภีของพระนารายณ์

## อ้างอิง

หมวดหมู่:พระวิษณุ
ก๊วยพั่วลู่

**ก๊วยพั่วลู่** หรือ **ก๊วยพั่วโล้** น้องชายฝาแฝดของก๊วยเซียง ตัวละครในนิยายกำลังภายในเรื่องมังกรหยก ภาค 2 ของ กิมย้ง ดาบฆ่ามังกร เป็นของก๊วยพั่วลู่ น้องชายฝาแฝดของก๊วยเซียง ก๊วยพั่วลู่ตายในสงครามป้องกันเมืองเซียงเอี้ยง ดาบฆ่ามังกรก็หายไปในตอนนั้น

หมวดหมู่:ตัวละครในนิยายกำลังภายใน
หมวดหมู่:มังกรหยก
รายชื่อคณะสหเวชศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาในกลุ่มสหสาขาวิชาชีพทางด้านสาธารณสุข เช่น สาขาวิชา เทคนิคการแพทย์ กายภาพบำบัด รังสีเทคนิค เป็นต้น 

## รายชื่อ
;อักษรย่อ

* MT = สาขาเทคนิคการแพทย์
* PT = สาขากายภาพบำบัด
* RT = สาขารังสีเทคนิค
* ND = สาขาโภชนาการและการกำหนดอาหาร / สาขาเทคโนโลยีอาหารและโภชนาการ
* SS = สาขาวิทยาศาสตร์การกีฬา
* CTT = สาขาเทคโนโลยีหัวใจและทรวงอก
* HP = สาขาการส่งเสริมสุขภาพ
* AP = สาขาพยาธิวิทยากายวิภาค
* EH = สาขาวิชาอนามัยสิ่งแวดล้อม
* OHS = สาขาวิชาอาชีวอนามัยและความปลอดภัย
* ATM = สาขาการแพทย์แผนไทยประยุกต์ 
* HT = สาขาวิทยาศาสตร์สื่อความหมายและความผิดปกติของการสื่อความหมาย 
* PH = สาขาสาธารณสุขศาสตร์
* TCM = สาขาการแพทย์แผนจีน
* OT = สาขากิจกรรมบำบัด

* **หมายเหตุ** จัดเรียงตามปีก่อตั้ง

## อ้างอิง

 
สหเวชศาสตร์
สหเวชศาสตร์
โรงเรียนสมถวิล (แก้ความกำกวม)

**โรงเรียนสมถวิล** อาจหมายถึง 
* โรงเรียนสมถวิล พระโขนง
* โรงเรียนสมถวิล ราชดำริ
* โรงเรียนสมถวิล หัวหิน
* สมถวิล สังขะทรัพย์ ผู้ก่อตั้ง โรงเรียนสมถวิล
แดนนี่ คิด

**แดนนี่ คิด** หรือ **ฟลอเรนซิโอ โซเลนเต** เป็นนักมวยสากลชาวฟิลิปปินส์ เกิดเมื่อ  20 พฤศจิกายน พ.ศ. 2474 สถิติการชก 91 ครั้ง ชนะ 43 (น็อค 15)เสมอ 14 แพ้ 34
## ประวัติ
คิดขึ้นชกมวยสากลอาชีพครั้งแรกเมื่อ 11 พฤษภาคม พ.ศ. 2495 ชนะคะแนน ลาร์รี อันเกเลส ที่ ฟิลิปปินส์ เขาขึ้นชกชนะเป็นส่วนใหญ่ รวมทั้งชนะคะแนน ดอมมี เออร์ซัว ก่อนจะได้ชิงแชมป์ฟิลิปปินส์รุ่นฟลายเวทเมื่อ 30 เมษายน พ.ศ. 2497 ชนะน็อค ฮิโตชิ มิซาโกะ ได้แชมป์มาครอง ป้องกันแชมป์ไว้ได้ 1 ครั้ง ก่อนจะเสียแชมป์เมื่อ 15 เมษายน พ.ศ. 2498 แพ้คะแนน แทนนี แคมโป จากนั้น คิดได้ชิงแชมป์ OPBF รุ่นฟลายเวทเมื่อ 24 มิถุนายน พ.ศ. 2498 ชนะคะแนน ฮิโตชิ มิซาโกะ ที่ญี่ปุ่นได้แชมป์มาครอง ในปีเดียวกันนี้ คิดมาชกกับจำเริญ ทรงกิตรัตน์ที่กรุงเทพฯ และเป็นฝ่ายแพ้คะแนนไป และได้ไปชกนอกรอบกับปาสคาล เปเรซที่อาร์เจนตินา ซึ่งเป็นฝ่ายแพ้คะแนนอีก คิดป้องกันแชมป์ OPBF รุ่นฟลายเวทได้ 2 ครั้ง ก็ขึ้นชิงแชมป์ประเทศญี่ปุ่นรุ่นแบนตัมเวทเมื่อ 18 กรกฎาคม พ.ศ. 2499 ชนะคะแนน เคอิชิ โกมูโระ ได้แชมป์มาครอง และป้องกันแชมป์ไว้ได้ 1 ครั้ง จากนั้น ได้ขึ้นชิงแชมป์ฟิลิปปินส์รุ่นแบนตัมเวทเมื่อ 16 พฤศจิกายน พงศ. 2499 เสมอกับลิตเติล เซซาร์ ไม่ได้แชมป์ ตอมาคิดได้มาชิงแชมป์ OPBF รุ่นลายเวทที่ว่างในไทย เมื่อ 6 มกราคม พ.ศ. 2500 แต่เป็นฝ่ายแพ้คะแนน โผน กิ่งเพชร ไม่ได้แชมป์ 

หลังจากนั้น คิดยังคงชกมวยต่อมา และเริ่มเดินทางไปชกที่สหรัฐบ่อยขึ้น จนได้ชิงแชมป์รัฐแคลิฟอร์เนียเมื่อ 11 กรกฎาคม พ.ศ. 2502 ชนะคะแนน ดไวท์ ฮอว์กินส์ ได้แชมป์มาครอง และได้ชิงแชมป์ทวีปอมเริกาเหนือรุ่นแบนตัมเวทเมื่อ 24 กันยายน พ.ศ. 2502 ชนะคะแนน โจอี เมเดล ได้แชมป์มาครองอีกเส้น จากนั้นคิดยังคงชกมวยอย่างต่อเนื่อง โดยจะชกในสหรัฐ บราซิล เม็กซิโก และอาร์เจนตินาเป็นส่วนใหญ่ แต่ไม่มีโอกาสได้ชิงแชมป์โลก เขาขึ้นชกครั้งสุดท้ายเมื่อ 22 กรกฎาคม พ.ศ. 2508 แพ้น็อค ริชาร์ด ซู ยก 9 ที่สหรัฐ จากนั้นก็แขวนนวมไป

## เกียรติประวัติ
* แชมป์ฟิลิปปินส์รุ่นฟลายเวท (2497)
* แชมป์ OPBF รุ่นฟลายเวท(2498 – 2499)
** ชิง  24 มิถุนายน 2498 ชนะคะแนน ฮิโตชิ มิซาโกะ ที่ ญี่ปุ่น
** ป้องกันครั้งที่ 1, 7 ธันวาคม 2498  ชนะคะแนน กู้น้อย วิถีชัย ที่ ฟิลิปปินส์
** เสียแชมป์, 29 มีนาคม 2499 แพ้คะแนน ฮิโตชิ มิซาโกะที่ ญี่ปุ่น
* แชมป์ญี่ปุ่นรุ่นแบนตัมเวท (2499)
* แชมป์ทวีปอเมริกาเหนือรุ่นแบนตัมเวท (2502)
** ชิง, 24 กันยายน 2502 ชนะคะแนน โฮเซ่ เมเดล ที่สหรัฐ
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นฟลายเวท 6 มกราคม 2500 แพ้คะแนน โผน กิ่งเพชร ที่ กรุงเทพฯ

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:แชมป์มวยสากลประเทศฟิลิปปินส์
หมวดหมู่:แชมป์มวยสากลประเทศญี่ปุ่น
หมวดหมู่:แชมป์มวยสากลทวีปอเมริกาเหนือ
หมวดหมู่:แชมป์ OPBF
หมวดหมู่:บุคคลจากเกาะมินดาเนา
ดาเนียล วาลด์

**ดาเนียล วาลด์** นักมวยสากลชาวแอฟริกาใต้ เกิดเมื่อ  3 มิถุนายน พ.ศ. 2506  สถิติการชก 38 ครั้ง ชนะ 26 (น็อค 18) แพ้ 12
## เกียรติประวัติ
* แชมป์แอฟริกาใต้ รุ่นฟลายเวท (2535)
* แชมป์เครือจักรภพอังกฤษรุ่นฟลายเวท (2538 – 2539)
** ชิง, 6 มีนาคม 2538 ชนะน็อค ฟรานซิส อัมโปโฟ ยก 12 ที่ อังกฤษ
** เสียแชมป์, 25 มิถุนายน 2539 แพ้น็อค  ปีเตอร์ คัลชอร์ ยก 3 ที่อังกฤษ
* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นฟลายเวท WBA 19 กรกฎาคม 2543 แพ้น็อค มาซูกิซี สกาลี ยก 2  ที่ บอตสวานา
** ชิงแชมป์โลกรุ่นฟลายเวท WBU 30 ธันวาคม 2539 แพ้น็อค ศรพิชัย พิษณุราชันย์ ยก 11 ที่ เลย

## อ้างอิง

* สถิติการชก boxrec.com 

หมวดหมู่:นักมวยสากลชาวแอฟริกาใต้
วัดถ้ำเขาสาย

**วัดถ้ำเขาสาย** เป็นวัดตั้งอยู่ที่เขาสาย หรือภูเขาสาย ตำบลบางดี อำเภอห้วยยอด จังหวัดตรัง เป็นวัดเก่า อยู่ใกล้วัดหูแกง

## ประวัติ
วัดถ้ำเขาสาย มีมาตั้งแต่โบราณ เป็นที่ตั้งเมืองตรังครั้งแรก มีชื่อว่า "กรุงธานี" ปัจจุบัน เป็นสวนยางพารา มีบันทึกในประวัติศาสตร์เป็นหนังสือที่เขียนโดย ปโตเลมี นักปราชญ์ชาว กรีก ได้กล่าวถึง แม่น้ำไครโลนาส หมายถึง แม่น้ำตรัง แม่น้ำอัตตาบาส์ หมายถึง แม่น้ำตาปี  แม่น้ำปะลันดา หมายถึง คลองโอ๊ก และคลองมีน ในจังหวัดตรัง  วัดถ้ำภูเขาสายหรือภูเขาสายเป็นวัดเก่าแก่มีการค้นพบซากวัตถุโบราณมากมายเครื่องปั้นดินเผา รูปปั้นพระพุทธรูป แต่พระที่อยู่บริเวณนั้นได้ค้นพบซากวัตถุดังกล่าวแต่ไม่ทราบว่าเป้นของเก่าแก่จึงนำไปเผาทำลายทิ้งเสีย และเวลาต่อมาไม่นานทางการได้มาตรวจสอบถ้ำดังกล่าวได้พบเรือขนส่งเก่าแก่ สัญนิถานกันว่าเมื่อก่อนบริเวณนั้นอาจเป็นทะเลมาก่อนหรือไม่ก้อเป็นเกาะเพราะถ้าไม่ใช่ทะเลหรือเกาะแล้วใครละที่นำเรือมาทิ้งไว้บนภูเขาสาย
## หลักฐานทางโบราณคดี
สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงบันทึกไว้ว่า ได้พบ เทวรูป 6 ชนิด ได้แก่ รูปพระโพธิสัตว์สี่กรนั่งขัดสมาธิขนาดใหญ่ และขนาดเล็ก(พระนารายณ์) รูปพระโพธิสัตว์สองกรนั่งห้อย พระนารายณ์) รูปพระโพธิสัตว์สองกรยืน รูปพระพุทธเจ้านั่งขัดสมาธิ ขนาดใหญ่ และขนาดเล็ก และเป็นที่อะไรไม่รู้มีเม็ดยอด มีลายและชิ้นอะไรแตกๆ มีตราหนังสือ อ่านไม่ออก (ปัจจุบัน เรียกว่า แผ่นดวงของเมืองสมัยโบราณ)

## ความสำคัญ
มวลสารวัตถุจากสถานที่วัดถ้ำเขาสายใช้ทำพระสมเด็จจิตรลดา

## อ้างอิง
* ว่าที่ ร้อยตรี นันทเดช โชคถาวร, หนังสือสมเด็จจิตรลดา พิมพ์ครั้งที่ 6, 2549 

ถ้ำเขาสาย
หมวดหมู่:โบราณสถานในจังหวัดตรัง
วงจรประเสริฐและวงจรอุบาทว์

คำว่า **วงจรประเสริฐ** () และ**วงจรอุบาทว์** () หมายถึง ลูกโซ่เหตุการณ์ซับซ้อนซึ่งเสริมกันเองผ่านวงวนป้อนกลับ วงจรประเสริฐให้ผลลัพธ์น่าพึงใจ ส่วนวงจรอุบาทว์ให้ผลลัพธ์ทางร้าย

วงจรทั้งสองเป็นลูกโซ่เหตุการณ์ซับซ้อนซึ่งไม่มีแนวโน้มเข้าสู่ดุลยภาพ (ทางสังคม เศรษฐกิจ นิเวศวิทยา ฯลฯ) อย่างน้อยในระยะสั้น ระบบเหตุการณ์ทั้งสองมีวงวนป้อนกลับซึ่งการวนซ้ำวงจรครั้งหนึ่งเสริมการวนซ้ำครั้งก่อน (การป้อนกลับเชิงบวก) วงจรเหล่านี้จะดำเนินต่อในทิศทางของโมเมนตัมของมันจนมีปัจจัยภายนอกมาแทรกแซงและทำลายวงจรนั้น

หมวดหมู่:การเงิน
หมวดหมู่:เศรษฐศาสตร์มหภาค
หมวดหมู่:เศรษฐศาสตร์จุลภาค
หมวดหมู่:คำศัพท์เศรษฐศาสตร์
ผีหลังกลวง

**ผีหลังกลวง** เป็นผีตามความเชื่อของชาวไทยภาคใต้ เชื่อว่ามีรูปร่างหน้าตาเหมือนคนทั่วไป แต่ที่หลังมีลักษณะกลวงโบ๋ อาศัยอยู่เป็นฝูง ๆ  มักปรากฏเข้ามาพูดคุยหรือขอพักค้างแรมด้วยกับคนที่เข้ามาในป่า

มีนิทานเล่าว่า มีผู้ชายคนหนึ่งได้เข้าไปพักค้างแรมในป่า และเจอกับผีหลังกลวงมาขอปลา วิธีการไล่คือ เอาก้อนเส้า (หินที่ใช้ก่อกองไฟ) ใส่เข้าไปในหลังที่กลวง

ส่วนคติชนมอแกลนก็มีผีลักษณะเดียวกันเรียกว่า **ผีหลังโหวง** หรือ **ผีหลังโหว่** เล่ากันว่า มีหญิงคนหนึ่งตะโกนเรียกผู้คนในบ้านมอแกลน เมื่อเจ้าของบ้านเชิญขึ้นบ้าน หญิงคนนั้นก็ตอบกลับไปว่าขึ้นบ้านไม่ได้เพราะหลังฉันโหว่ เจ้าของบ้านจะตอบกลับไปว่าไม่ต้องมาบ้านนี้แล้วนะ เดี๋ยวจะทำบุญไปให้

## อ้างอิง

หมวดหมู่:ผีไทย
ฟุตบอลเมเนเจอร์

**ฟุตบอลเมเนเจอร์** () เป็นชุดของเกมจำลองการบริหารทีมฟุตบอล โดยออกวางจำหน่ายครั้งแรกในปี พ.ศ. 2525 (ค.ศ. 1982) โดยบริษัท แอดดิกทีฟเกมส์ (Addictive Games) และวางจำหน่ายเรื่อยมาจนถึงกลางทศวรรษที่ 1990 จากนั้น ในปี 2004 เกมซีรีส์นี้ได้กลับมาโด่งดังอีกครั้งหนึ่งเมื่อบริษัทสปอร์ตอินเตอร์แอกทีฟ (Sports Interactive) นำมาฟื้นฟูใหม่โดยใช้ชื่อว่าแชมเปี้ยนชิพเมเนเจอร์ (Championship Manager series) ซีรีส์แรกที่วางจำหน่ายนั้นถือว่าเป็นเกมคอมพิวเตอร์เกมแรกที่มีเนื้อหาหลักคือการบริหารทีมฟุตบอล ในปัจจุบัน ฟุตบอลเมเนเจอร์ 2024 (Football Manager 2024) คือภาคล่าสุดที่ออกวางจำหน่าย มี 3 เวอร์ชันคือ PC เป็นเวอร์ชันเต็มรูปแบบ Football Manager 2024 Touch คล้ายกับเวอร์ชัน PC แต่ตัดฟีเจอร์เนื้อหาบางส่วนออก (เล่นได้เฉพาะเรื่องนินเท็นโด สวิซต์กับ Apple Arcade บนระบบ ios เท่านั้น) และเวอร์ชันโมบาย (Football Manager 2022 Mobile) สำหรับเล่นบนเครื่องสมาร์ทโฟน เน้นเนื้อหารวบรัด ไม่ซับซ้อน ประหยัดเวลา ตัวเกมจะออกภาคใหม่ประมาณเดือนพฤศจิกายนของทุกปี 

ในสหรัฐอเมริกาและแคนาดานั้นจะเรียกเกมนี้ว่า เวิลด์ไวด์ซอกเกอร์เมเนเจอร์ (Worldwide Soccer Manager หรือ WSM) ซึ่งไปเหมือนกับชื่อเกมของ Sega Saturn และ Sega Dreamcast ดังนั้น เกมนี้จึงได้รับการเผยแพร่ไปโดยเซก้าโดยบังเอิญซึ่งตอนนี้กลายเป็นผู้จัดจำหน่ายเกมนี้ไปแล้วแทนที่ของ Eidos ที่จัดจำหน่ยเกมแชมเปี้ยนชิพเมเนเจอร์ของบริษัทสปอร์ตอินเตอร์แอกทีฟจนกระทั่งปี 2003

ต่อมา รุ่น 2006 และ 2007 ได้ออกแบบมาเพิ่มสำหรับเครื่องเล่น เอ็กซ์บอกซ์ 360 และ พีเอสพี อีกด้วย
ปัจจุบันฟุตบอลเมเนเจอร์ออกภาคล่าสุด2015 ซึ่งได้พัฒนาระบบการจำลองที่ดีขึ้นเป็น3มิติและยังเพิ่มความหลากหลายในการคุมทีมอีกด้วย

## ดูเพิ่ม
* แชมเปียนชิพเมเนเจอร์

## แหล่งข้อมูลอื่น

* เว็บไซต์ ฟุตบอลเมเนเจอร์ อย่างเป็นทางการ
* เว็บฟุตบอลเมเนเจอร์ในไทย

หมวดหมู่:วิดีโอเกมการจัดการฟุตบอล
แฟมิคอม

**แฟมิคอม** (Famicom) () หรือ **เครื่องเกมนินเทนโด** (Nintendo Entertainment System: NES) เป็นเครื่องเล่นวิดีโอเกม 8 บิต ผลิตโดยบริษัทนินเทนโด ชื่อของแฟมิคอมมาจากคำเต็มว่า **แฟมิลี่คอมพิวเตอร์** (Family Computer) () คนไทยมักเรียกเครื่องเล่นเกมชนิดนี้ว่า *เครื่องแฟมิลี่*

มะซะยุกิ อุเอะมุระได้เป็นผู้ออกแบบระบบเกม และวางจำหน่ายในญี่ปุ่นเมื่อ 15 กรกฎาคม พ.ศ. 2526 ในราคา 14,800 เยน โดยมีเกม 3 เกมที่ออกมาพร้อมกัน คือ ดองกีคอง (Donkey Kong) ดองกีคองจูเนียร์ (Donkey Kong Jr.) และป็อปอาย (Popeye) ส่วนเกมที่ได้รับความนิยมในเครื่องเล่นเกมชนิดนี้คือซูเปอร์มาริโอบราเธอร์ส (Super Mario Bros.) และซูเปอร์มาริโอบราเธอร์ส 2 (Super Mario Bros. 2) และซูเปอร์มาริโอบราเธอร์ส 3 (Super Mario Bros. 3) และซูเปอร์มาริโอบราเธอส์: เดอะลอสต์เลเวลส์ (Super Mario Bros: The Lost Levels)

## แฟมิคอมรุ่นต่างๆ
เครื่องเล่นเกมแฟมิคอมในประเทศญี่ปุ่นรวมถึงประเทศอเมริกาออกถึง 3 รุ่นได้แก่
* **แฟมิลี่ดีสค์ซิสเตม**
* **AV แฟมิลี่คอมพิวเตอร์**
* **NES 2 (ท็อปโรดเดอร์)**

## อุปกรณ์เสริมในเครื่องเล่นเกมแฟมิคอม
ในประเทศญี่ปุ่นได้มีการจัดจำหน่ายอุปกรณ์เสริมต่างๆและเป็นอุปกรณ์ลูกเล่นในเกมแฟมิคอมเช่น
* **จอยปีน** (Beam Gun)
* **หุ่นยนต์** (Family Computer Robot)
* **แป้นพิมพ์** (Famicom BASIC)
* **แว่นสามมิติ** (Famicom 3D System)
* **โมเด็ม** (Family Computer Network System)
* **เครื่องบันทึก** (Famicom Data Recorder)

## อ้างอิง

หมวดหมู่:สิ้นสุดในปี พ.ศ. 2546
หมวดหมู่:เครื่องเล่นวิดีโอเกม
หมวดหมู่:นินเท็นโด
ปลาจิ้มฟันจระเข้ยักษ์

**ปลาจิ้มฟันจระเข้ยักษ์** (; ) เป็นปลาน้ำจืดชนิดหนึ่ง  อยู่ในวงศ์ม้าน้ำและปลาจิ้มฟันจระเข้(Syngnathidae) วงศ์ย่อย 
Syngnathinae มีรูปร่างแปลกไปจากปลาทั่ว ๆ ไป กล่าวคือ มีรูปร่างเรียวยาวคล้ายกิ่งไม้ สัณฐานเป็นเหลี่ยม เกล็ดได้เปลี่ยนรูปกลายเป็น แผ่นกระดูกแข็ง เป็นข้อรอบตัว จะงอยปากยื่นแหลม ปลายปากคล้ายปากแตร ไม่มีฟัน ใช้ปากดูดอาหาร  ลำตัวมีสีน้ำตาลเขียว และมีลายดำเป็นวงทั่วตัว  ว่ายน้ำเชื่องช้า อาหารได้แก่ แมลงน้ำ, ลูกกุ้ง, ลูกปลาขนาดเล็ก และแพลงก์ตอนสัตว์ มีความยาวประมาณ 16–47 เซนติเมตร

ปลาในวงศ์นี้ โดยมากเป็นปลาทะเล พบในน้ำจืดเพียงไม่กี่ชนิด มีลักษณะเฉพาะ คือ เมื่อวางไข่ ตัวผู้จะเป็นฝ่ายอุ้มท้องโดยตัวเมียจะวางไข่ไว้ที่หน้าท้องตัวผู้ และตัวผู้จะเป็นผู้ดูแลจนกระทั่งไข่ฟักเป็นตัว

ปลาจิ้มฟันจระเข้ยักษ์ พบอาศัยอยู่บริเวณผิวน้ำ ในแม่น้ำลำคลองและหนอง, บึง ทางน้ำติดต่อกับแม่น้ำ ทั่วทุกภาคของประเทศไทย สำหรับภาคใต้พบมากในส่วนของทะเลน้อยของทะเลสาบสงขลา โดยมักหลบซ่อนอยู่ใต้กอพืชน้ำหรือผักตบชวา

ไม่ใช้สำหรับการบริโภค แต่ในสูตรยาจีน ใช้ตากแห้งเพื่อเป็นสมุนไพรทำยาเช่นเดียวกับม้าน้ำ และนิยมเลี้ยงเป็นปลาสวยงาม แต่ก็เป็นชนิดที่เลี้ยงยากมาก เนื่องจากปากมีขนาดเล็ก ผู้เลี้ยงจึงหาอาหารให้กินได้ลำบาก

## อ้างอิง

## แหล่งข้อมูลอื่น

* รูปและข้อมูลปลาจิ้มฟันจระเข้ยักษ์ 

จิ้มฟันจระเข้ยักษ์
จิ้มฟันจระเข้ยักษ์
จิ้มฟันจระเข้ยักษ์
หมวดหมู่:วงศ์ปลาจิ้มฟันจระเข้และม้าน้ำ
คมกฤษ ตรีวิมล

**คมกฤษ ตรีวิมล** หรือ **เอส** เป็นผู้กำกับภาพยนตร์ไทย กลุ่ม 365 ฟิล์ม ค่ายจีทีเอช เกิดเมื่อวันที่ 19 มกราคม พ.ศ. 2516

## ชีวิตส่วนตัว
คมกฤษได้เข้าพิธีมงคลสมรสกับวณีพรรณ อ้วนโพธิ์กลาง (มะนาว) เมื่อวันที่ 3 พฤศจิกายน 2562 
## การศึกษา
จบการศึกษาระดับมัธยมศึกษาจากโรงเรียนบดินทรเดชา (สิงห์ สิงหเสนี) ปริญญาตรีจากคณะนิเทศศาสตร์ จุฬาลงกรณ์มหาวิทยาลัย สาขาวิชาภาพยนตร์และภาพนิ่ง

## ผลงาน
#### ซีรีส์
* พ.ศ. 2561 The Deadline LINE TV (รับเชิญ)  

#### การกำกับ
* ผู้กำกับการผลิตภาพยนตร์สารคดี ของกรมทรัพยากรธรณี (พ.ศ. 2538)
* ผู้กำกับละครเวที คู่กัดหัวใจฟัดเหวี่ยง (พ.ศ. 2539)
* ผู้ช่วยผู้กำกับภาพยนตร์ ฟ้าทะลายโจร (พ.ศ. 2541)
* ผู้ช่วยผู้กำกับภาพยนตร์ นางนาก (พ.ศ. 2542)
* ผู้กำกับร่วมภาพยนตร์ แฟนฉัน (2546)
* ผู้กำกับภาพยนตร์ เพื่อนสนิท (2548)
* ผู้กำกับภาพยนตร์ หนูหิ่น เดอะ มูฟวี่ (2549)
* ผู้กำกับภาพยนตร์ สายลับจับบ้านเล็ก (2550)
* ผู้กำกับภาพยนตร์ อนงค์ (2567)
* ผู้กำกับละคร ส้มหวาน น้ำตาลเปรี้ยว (2554)
* ผู้กำกับละคร มณีแดนสรวง (2555)
*ผู้กำกับซีรีส์ เด็กใหม่ (Girl from nowhere) (2561)
*ผู้กำกับซีรีส์ Wake Up ชะนี Very Complicated (2563)
*ผู้กำกับซีรีส์ เด็กใหม่ (Girl from nowhere) season2 (2564)
*ผู้กำกับภาพยนตร์ อนงค์ (2567)
*ผู้กำกับภาพยนตร์ อนงค์ 2 (2568)
*ผู้กำกับซีรีส์ เด็กใหม่3 (Girl from nowhere) season3 (2569)

#### การแสดง
* แจ๋ว (นักแสดงประกอบร่วมกับอีก 5 ผู้กำกับ แฟนฉัน) รับบท "ทีมสายลับ"
* เพื่อนสนิท รับบท พี่เอ๊ด
* เก๋า เก๋า (นักแสดงประกอบร่วมกับอีก 5 ผู้กำกับ แฟนฉัน) รับบท วง The Impossible ตอนหนุ่ม
* ปิดเทอมใหญ่ หัวใจว้าวุ่น (นักแสดงประกอบร่วมกับอีก 5 ผู้กำกับ แฟนฉัน) รับบท คนที่นั่งอยู่ในผับเดียวกับเหิร
* แสดง ภาพยนตร์เรื่อง มะหมา 4 ขาครับ (2550)
* พากย์เสียง ภาพยนตร์เรื่อง พระพุทธเจ้า (2551)
* แสดง ภาพยนตร์เรื่อง รถไฟฟ้า มาหานะเธอ (2552) นักแสดงประกอบ
* นักแสดงรับเชิญ ละครซิทคอมเรื่อง เนื้อคู่ประตูถัดไป (2552)
* นักแสดงรับเชิญ ละครซิทคอมเรื่อง สายลับเดอะซีรีส์กับ 24 คดีสุดห้ามใจ รับบท เจ้าหน้าที่อุทยาน ตอน รักเธอจัง..อังศุมาลิน (2552)
* นักแสดงรับเชิญ ละครซีรีส์เรื่อง ไดอารี่ตุ๊ดซี่ส์ เดอะซีรีส์ รับบท คนขับแท็กซี่ ตอนที่ 5 (2559)
* เด็กใหม่ Girl from Nowhere รับบท โค้ชบาส (2561)
* Get Rich เปิด/โรงเรียน/ปล้น รับบท ผอ โรงเรียนสุดฤทัย หัวหมาก (2566)
* สวัสดีวันจันทร์(ส)
* อนงค์

## อ้างอิง

## แหล่งข้อมูลอื่น
* 
* ประวัติส่วนตัว คมกฤษ  จาก เว็บไซต์ ภาพยนตร์ แฟนฉัน  โดย ภาพยนตร์ดอตคอม 
* เว็บไซต์อย่างเป็นทางการ ภาพยนตร์ แฟนฉัน 
* เว็บไซต์อย่างเป็นทางการ ภาพยนตร์ เพื่อนสนิท 
* คณะวิจิตรศิลป์ มหาวิทยาลัยเชียงใหม่
* บทวิจารณ์เรื่อง "นางนาก" จากเว็บไซต์ siamzone
* ภาพยนตร์ฟ้าทะลายโจรจาก pantip.com

หมวดหมู่:บุคคลจากอำเภอพระนครศรีอยุธยา‎‎
คมกฤษ ตรีวิมล
คมกฤษ ตรีวิมล
หมวดหมู่:บุคคลจากโรงเรียนอยุธยาวิทยาลัย
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
วิชชพัชร์ โกจิ๋ว

**วิชชพัชร์ โกจิ๋ว** (ชื่อเดิม: วิชชา; ชื่อเล่น: เดียว) ผู้กำกับภาพยนตร์ไทย กลุ่ม 365 ฟิล์ม เกิดเมื่อวันที่ 13 มีนาคม พ.ศ. 2520 ปัจจุบัน ยุติงานกำกับภาพยนตร์ ไปดำรงตำแหน่ง กรรมการผู้จัดการ บริษัท จีทีเอช ออน แอร์ จำกัด และ กำกับดูแลงาน ด้านการตัดต่อภาพยนตร์ ตามที่ถนัดและชื่นชอบ

## การศึกษา
* ปริญญานิเทศศาสตรบัณฑิต สาขาวิชาภาพยนตร์และภาพนิ่ง คณะนิเทศศาสตร์ จุฬาลงกรณ์มหาวิทยาลัย

## ผลงาน
* ผู้กำกับร่วม ภาพยนตร์เรื่อง แฟนฉัน (2546)
* ผู้กำกับ ภาพยนตร์สั้นเรื่อง สถานการณ์ (2540)

## อ้างอิง

* ประวัติส่วนตัว วิชชา  จาก เว็บไซต์ ภาพยนตร์ แฟนฉัน  โดย ภาพยนตร์ดอตคอม 

## แหล่งข้อมูลอื่น
* เว็บไซต์อย่างเป็นทางการ ภาพยนตร์ แฟนฉัน 

หมวดหมู่:บุคคลจากกรุงเทพมหานคร‎‎
หมวดหมู่:ผู้กำกับภาพยนตร์ชาวไทย
หมวดหมู่:365 ฟิล์ม
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
นิธิวัฒน์ ธราธร

**นิธิวัฒน์ ธราธร**  ผู้กำกับภาพยนตร์ไทย กลุ่ม 365 ฟิล์ม ค่าย จีทีเอช เกิดเมื่อวันที่ 21 กรกฎาคม พ.ศ. 2517

## การศึกษา
* **ปริญญาตรี** คณะนิเทศศาสตร์ จุฬาลงกรณ์มหาวิทยาลัย สาขาวิชาภาพยนตร์และภาพนิ่ง

## ผลงาน
* ผู้กำกับ ภาพยนตร์ เรื่อง ลักกันวันตาย (2568) ฉายทางเน็ตฟลิกซ์
* ผู้กำกับ ซีรีส์ เรื่อง ทีมรักนักหลอก (2566) ฉายทางเน็ตฟลิกซ์
* ผู้กำกับ ภาพยนตร์ เรื่อง พรจากฟ้า ตอน Still on My Mind (2559)
* ผู้กำกับ ภาพยนตร์ เรื่อง คิดถึงวิทยา (2557)
* ผู้กำกับ มิวสิกวิดีโอ เพลง ทุ้มอยู่ในใจ เพลงประกอบภาพยนตร์ SuckSeed ห่วยขั้นเทพ (2554)
* ผู้กำกับ ภาพยนตร์ เรื่อง หนีตามกาลิเลโอ (2552)
* ผู้กำกับ ภาพยนตร์ เรื่อง Seasons Change เพราะอากาศเปลี่ยนแปลงบ่อย (2549)
* ผู้กำกับ มิวสิกวิดีโอ เพลง แจ๋ว เพลงประกอบภาพยนตร์ แจ๋ว (2548)
* ผู้กำกับร่วม ภาพยนตร์เรื่อง แฟนฉัน (2546)
* ผู้กำกับ มิวสิกวิดีโอ เพลง เอาให้สาสม ของ สไตรีนจังเกิล (Styrene Jungle) (2545)
* ผู้กำกับ มิวสิกวิดีโอ เพลง แต่งงาน ของ  มัวร์ (Moor) (2542)

## แหล่งข้อมูลอื่น
* ประวัติส่วนตัวนิธิวัฒน์ จากเว็บไซต์ภาพยนตร์ "แฟนฉัน"  โดย ภาพยนตร์ดอตคอม 
* เว็บไซต์อย่างเป็นทางการ "แฟนฉัน" 
* เว็บไซต์ภาพยนตร์ "แฟนฉัน"  โดย ภาพยนตร์ดอตคอม 
* เว็บไซต์อย่างเป็นทางการภาพยนตร์ Seasons Change เพราะอากาศเปลี่ยนแปลงบ่อย 
* วิทยาลัยดุริยางคศิลป์ มหาวิทยาลัยมหิดล

หมวดหมู่:บุคคลจากกรุงเทพมหานคร‎‎
หมวดหมู่:ผู้กำกับภาพยนตร์ชาวไทย
หมวดหมู่:365 ฟิล์ม
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้ชนะรางวัลผู้กำกับภาพยนตร์ยอดเยี่ยมพระสุรัสวดี
วิทยา ทองอยู่ยง

**วิทยา ทองอยู่ยง** หรือ **บอล** ผู้กำกับภาพยนตร์ไทย กลุ่ม 365 ฟิล์ม เกิดเมื่อวันที่ 22 ตุลาคม พ.ศ. 2516

## การศึกษา
* ปริญญานิเทศศาสตรบัณฑิต สาขาการภาพยนตร์และภาพนิ่ง จุฬาลงกรณ์มหาวิทยาลัย

## ผลงาน
#### การกำกับ
* ผู้กำกับ ภาพยนตร์สั้นเรื่อง ร้านนายวัฒนา (พ.ศ 2539)
* ผู้กำกับ ภาพยนตร์สั้นเรื่อง ทำไมต้องเป็นตลก (พ.ศ. 2544)
* ผู้กำกับร่วม ภาพยนตร์เรื่อง แฟนฉัน (2546)
* ผู้กำกับ ภาพยนตร์เรื่อง เก๋า..เก๋า (เข้าฉาย 4 ธันวาคม 2549)
* ผู้กำกับร่วม ภาพยนตร์เรื่อง หวานขม บิทเทอร์สวีท บอย ป๊อด เดอะ ชอต ฟิล์ม (2551)
* ผู้กำกับร่วม ภาพยนตร์เรื่อง บ้านฉัน..ตลกไว้ก่อน (พ่อสอนไว้) (2553)
* ผู้กำกับ ภาพยนตร์เรื่อง น้อง.พี่.ที่รัก (พ.ศ. 2561)

#### การแสดง
*แจ๋ว (นักแสดงประกอบร่วมกับอีก 5 ผู้กำกับ แฟนฉัน) รับบท"ทีมสายลับ"
*เพื่อนสนิท (นักแสดงประกอบร่วมกับอีก 5 ผู้กำกับ แฟนฉัน) รับบท รุ่นพี่ที่มหาวิทยาลัยเชียงใหม่ ฉากรับน้อง
*เก๋า เก๋า (นักแสดงประกอบร่วมกับอีก 5 ผู้กำกับ แฟนฉัน) รับบท วง The Impossible ตอนหนุ่ม
*ปิดเทอมใหญ่ หัวใจว้าวุ่น (นักแสดงประกอบร่วมกับอีก 5 ผู้กำกับ แฟนฉัน) รับบท คนที่นั่งอยู่ในผับเดียวกับเหิร
*กระดึ๊บ รับบท คนส่งหนังสือพิมพ์
*ไดอารี่ตุ๊ดซี่ส์ เดอะซีรีส์ รับบท พี่แฮค แฟนกอล์ฟ (รับเชิญ)

## แหล่งข้อมูลอื่น
* ประวัติส่วนตัว วิทยา  จาก เว็บไซต์ ภาพยนตร์ แฟนฉัน  โดย ภาพยนตร์ดอตคอม 
* เว็บไซต์อย่างเป็นทางการ ภาพยนตร์ แฟนฉัน 
* เว็บไซต์อย่างเป็นทางการ ภาพยนตร์ เก๋า..เก๋า 

หมวดหมู่:บุคคลจากจังหวัดสระบุรี‎‎
หมวดหมู่:ผู้กำกับภาพยนตร์ชาวไทย
หมวดหมู่:365 ฟิล์ม
หมวดหมู่:บุคคลจากโรงเรียนสระบุรีวิทยาคม
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
อดิสรณ์ ตรีสิริเกษม

**อดิสรณ์ ตรีสิริเกษม** หรือ **ปิ๊ง** ผู้กำกับภาพยนตร์ไทย กลุ่ม 365 ฟิล์ม ค่าย จีทีเอช 

## ชีวิตส่วนตัว
อดิสรณ์เกิดเมื่อวันที่ 2 พฤศจิกายน พ.ศ. 2518 ด้านชีวิตสมรสกับ นนตรา คุ้มวงศ์

## การศึกษา
อดิสรณ์ สำเร็จการศึกษาระดับมัธยมศึกษาจากโรงเรียนสุราษฎร์ธานี ระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย สาขาวิชาภาพยนตร์และภาพนิ่ง

## ผลงานการกำกับ
* แฟนฉัน (2546)
* หมากเตะรีเทิร์นส (ชื่อเดิม หมากเตะโลกตะลึง, 2549)
* รถไฟฟ้ามาหานะเธอ (2552)
* หวานขม บิทเทอร์สวีท บอย ป๊อด เดอะ ชอต ฟิล์ม (2552)
* รัก 7 ปี ดี 7 หน ตอน 21/28 (2555)
* โตไปไม่โกง ตอน สาวนักช้อป  (ภาพยนตร์สั้น) (2556)
* น้ำตากามเทพ (ละครโทรทัศน์) (2558)
* บุพเพสันนิวาส 2 (พ.ศ. 2565)

## ผลงานการแสดง

### ภาพยนตร์
* แฟนฉัน (2546) : **ช่างตัดผมของพ่อเจี๊ยบ** (ยุคปัจจุบัน)
* แจ๋ว (2547) : **ทีมสายลับ** (ร่วมกับ 5 ผู้กำกับแฟนฉัน)
* เพื่อนสนิท (2548) : **รุ่นพี่ที่มหาวิทยาลัยเชียงใหม่** (ร่วมกับ 5 ผู้กำกับแฟนฉัน)
* หมากเตะรีเทิร์นส (2549) : **เด็กประจำห้องน้ำ**
* เก๋า..เก๋า (2549) : **สมาชิกวง[[ดิอิมพอสซิเบิ้ล]] ตอนหนุ่ม** (ร่วมกับ 5 ผู้กำกับแฟนฉัน)
* สายลับจับบ้านเล็ก (2550) : **สมศักดิ์** (หัวหน้าแก๊งทวงหนี้)
* ปิดเทอมใหญ่ หัวใจว้าวุ่น (2551)  : **คนที่นั่งอยู่ในผับเดียวกับเหิร**
* โปรแกรมหน้า วิญญาณอาฆาต (2551) : **ผู้กำกับภาพยนตร์เรื่อง วิญญาณอาฆาต**
*บ้านฉัน..ตลกไว้ก่อน (พ่อสอนไว้) (2553): **แฟนหมอทิพย์**
*Suckseed ห่วยขั้นเทพ (2554) : **คนขายกีตาร์**
* ฟรีแลนซ์..ห้ามป่วย ห้ามพัก ห้ามรักหมอ (2558) : **แฟนของเจ๋ (รับเชิญ)**
* มิสเตอร์เฮิร์ท มือวางอันดับเจ็บ (2560) : **หมออดิสรณ์(หมอที่ผ่าตัดดิว)**
* อนงค์ (2567) : **เฮียหมา (เจ้าหนี้โจ)**
* คุณชายน์ (2567) : ภักดี (รับเชิญ)

### ซีรีส์
* เนื้อคู่อยากรู้ว่าใคร (พ.ศ. 2553) : **ดี๋ - นิตินัย ห่อกลับบ้าน**
* หมวดโอภาส ยอดมือปราบคดีพิศวง (พ.ศ. 2554) : **สารวัตรอดิสรณ์**
* หมวดโอภาส เดอะซีรีส์ ปี 2 (พ.ศ. 2556) : **สารวัตรอดิสรณ์**
* Hormones วัยว้าวุ่น (พ.ศ. 2556) : **ครูสอนวิชาเคมี**
* Hormones วัยว้าวุ่น Season 2 (พ.ศ. 2557) : **ครูสอนวิชาเคมี**
* เนื้อคู่ The Final Answer (พ.ศ. 2557) : **ดี๋ - นิดินัย ห่อกลับบ้าน**
* มาลี เพื่อนรัก..พลังพิสดาร (พ.ศ. 2558) : **ชัชชวาล ปานทอง** (คนขับเครื่องบิน)
* Hormones 3 The Final Season (พ.ศ. 2558) : **ครูสอนวิชาเคมี**
* ไดอารี่ตุ๊ดซี่ส์ เดอะซีรีส์ (พ.ศ. 2559) : **ตำรวจ**
* ทีมรักนักหลอก (พ.ศ. 2566) : **ลูกค้าของเขียว (ครู)**

### บทภาพยนตร์
* แฟนฉัน (พัฒนามาจาก บทภาพยนตร์สั้นเรื่อง อยากบอกเธอ..รักครั้งแรก)
* สายลับจับบ้านเล็ก
* หมากเตะรีเทิร์นส์
* หวานขม บิทเทอร์สวีท บอย ป๊อด เดอะ ชอต ฟิล์ม
* รัก 7 ปี ดี 7 หน
* น้อง.พี่.ที่รัก

## อ้างอิง

* ประวัติส่วนตัว อดิสรณ์  จาก เว็บไซต์ ภาพยนตร์ แฟนฉัน  โดย ภาพยนตร์ดอตคอม 

หมวดหมู่:บุคคลจากจังหวัดสุราษฎร์ธานี‎‎
หมวดหมู่:ผู้กำกับภาพยนตร์ชาวไทย
หมวดหมู่:365 ฟิล์ม
หมวดหมู่:บุคคลจากโรงเรียนสุราษฎร์ธานี
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
สิ้นรักสิ้นสุข

**สิ้นรักสิ้นสุข** เป็นเพลงของวงดนตรีสุนทราภรณ์ ซึ่งประพันธ์ทำนองโดย หลวงสุขุมนัยประดิษฐ ประพันธ์คำร้องโดย แก้ว อัจฉริยะกุล เมื่อ พ.ศ. 2482 ขับร้องครั้งแรกโดย เพ็ญศรี พุ่มชูศรีแต่ไม่ได้บันทึกเสียง ต่อมาเอื้อ สุนทรสนานได้ให้มัณฑนา โมรากุลร้องบันทึกแผ่นเสียง

เพลงนี้ได้ประพันธ์คำร้องเป็นภาษาอังกฤษ ชื่อเพลง **Too Many Wounds** โดยสดใส วานิชวัฒนา (รองศาสตราจารย์สดใส พันธุมโกมล)

เพลงสิ้นรักสิ้นสุข นำมาใช้เป็นเพลงประกอบภาพยนตร์ เปนชู้กับผี (2549) ขับร้องโดย นรีกระจ่าง คันธมาส และประกอบละครโทรทัศน์ ไฟหวน (2556) ทางช่อง 7 ขับร้องโดย ดลชัย บุณยะรัตเวช

หมวดหมู่:เพลงสุนทราภรณ์
พิพิธภัณฑ์ดิน

thumb|พิพิธภัณฑ์ดิน
**พิพิธภัณฑ์ดิน** ตั้งอยู่ที่กรมพัฒนาที่ดิน สังกัดกระทรวงเกษตรและสหกรณ์ บนถนนพหลโยธิน เขตจตุจักร เป็นพิพิธภัณฑ์ที่มีการจัดแสดงชุดดิน 62 ชุดในประเทศไทย วิวัฒนาการการสำรวจดิน การจัดทำอนุกรมวิธานดิน ปัญหาของดินในประเทศไทย และโครงการพระราชดำริอันเกี่ยวกับดิน เช่น โครงการแกล้งดิน การใช้หญ้าแฝกเพื่อป้องกันการกัดเซาะพังทลายของดิน นอกจากนี้ภายในพิพิธภัณฑ์ยังติดตั้งระบบสารสนเทศภูมิศาสตร์ให้ทำการสืบค้นข้อมูลดิน แผนที่ดิน ในพื้นที่ต่าง ๆ ของประเทศไทย

## การจัดแสดง
การจัดแสดง จัดแบ่งเป็น 8 ส่วน ดังนี้
# ประวัติกรมพัฒนาที่ดิน
# แสดงหน้าตัดของดิน - มีชุดดินแสดง 300 กว่าชุดดิน (ในปี 2550 มีการปรับปรุงเพิ่มเติมเนื้อหาและการแสดงลักษณะ สีดิน โครงสร้างดิน คอลัมน์ดินแสดงการเปลี่ยนแปลงหน้าตัดดิน เป็นต้น)
# การวางแผนการใช้ที่ดิน (ขณะนี้ไม่มีการจัดแสดง)
# การอนุรักษ์ดินและน้ำ
# การสำรวจและจำแนกดิน
# การวิเคราะห์ดิน
# หมอดินอาสา
# การพัฒนาพื้นที่ทุ่งกุลาร้องไห้

พิพิธภัณฑ์ดิน มีพื้นที่ 250 ตารางเมตร แต่นับเป็นการจัดแสดงนิทรรศการเกี่ยวกับดินที่สมบูรณ์ที่สุดแห่งหนึ่งของเอเซีย สร้างขึ้นเมื่อ ปี พ.ศ. 2545 โดยสมเด็จพระเทพรัตนราชสุดาฯ เสด็จมาเป็นองค์ประธานในพิธีเปิด เมื่อวันที่ 23 พฤษภาคม 2549 เมื่อวันครบรอบ 43 ปีของกรมพัฒนาที่ดิน เปิดให้เข้าชม ระหว่าง 8.30-16.00 น. ไม่เก็บค่าผ่านประตู

## อ้างอิง

* เดินดินไปดูดินที่"พิพิธภัณฑ์ดิน"  โดย ผู้จัดการออนไลน์

## แหล่งข้อมูลอื่น
* เว็บไซต์กรมพัฒนาที่ดิน 

หมวดหมู่:พิพิธภัณฑ์ธรรมชาติวิทยา
หมวดหมู่:พิพิธภัณฑ์ในเขตจตุจักร
หมวดหมู่:ดิน
ปิออตร์ ชูรอฟสกี

thumb|ปิออตร์ ชูรอฟสกี

**ปิออตร์ อันเดรเยวิช ชูรอฟสกี** () เป็นคีตกวี และนักดนตรีชาวรัสเซีย ที่ถูกระบุว่าเป็นผู้ประพันธ์ทำนองเพลงสรรเสริญพระบารมี 

## ประวัติ
ชูรอฟสกี เกิดเมื่อปี ค.ศ. 1850 (พ.ศ. 2393) ในครอบครัวขุนนาง มีพี่ชายเป็นแพทย์ชื่อดัง และเป็นแพทย์ประจำตัวของอันโตน เชคอฟ นักประพันธ์ชาวรัสเซียผู้มีชื่อเสียง ใช้ชีวิตช่วงแรกอยู่ที่กรุงมอสโก และสนใจดนตรีมาตั้งแต่ยังเด็ก ต่อมาได้เข้าศึกษาที่สถาบันศิลปะแห่งกรุงมอสโกที่โด่งดัง ชูรอฟสกีโดดเด่นมากในเรื่องเปียโน หลังจบการศึกษา เขาเริ่มอาชีพด้วยการเป็นนักเปียโน แต่ก็สนใจเรื่องการเป็นหัวหน้าวงดนตรี ข้อเขียนเชิงวิจารณ์ดนตรีรวมทั้งเริ่มเขียนบทโรมานซ์และโน้ตเพลงสำหรับเปียโน

ค.ศ. 1870 (พ.ศ. 2413) เป็นหัวหน้าวงดนตรีโรงโอเปร่าเมืองคาร์คอฟ (ปัจจุบันอยู่ในประเทศยูเครน) ต่อมาได้เป็นหัวหน้าคณะดนตรีโรงละครบอลชอยที่มีชื่อเสียงที่สุดแห่งหนึ่งของโลก แต่ก็ลาออกเพื่อเดินทางไปตามหัวเมืองเพื่อไปปาฐกถาเรื่องดนตรีและศิลปะการแสดง ซึ่งเขาก็ทำได้ดี

นอกจากผลงานเพลงแล้ว ชูรอฟสกีก็ยังมีข้อเขียนเกี่ยวกับดนตรีอยู่หลายชิ้น รวมถึงการแปลผลงานเขียนเกี่ยวกับดนตรี เขาได้พิมพ์หนังสือคู่มือเกี่ยวกับดนตรี รวบรวมชีวประวัตินักดนตรีที่มีชื่อเสียง และในปี ค.ศ. 1890 (พ.ศ. 2433) เขาได้รวบรวมเพลงชาติต่างๆ และจัดพิมพ์เป็นหนังสือ ซึ่งในจำนวนนี้ก็รวมถึงเพลงสรรเสริญพระบารมีของไทยรวมอยู่ด้วย

แต่งานประพันธ์เพลงของเขาไม่เป็นที่รู้จักแพร่หลายเท่ากับงานด้านอื่น ๆ  เหตุผลส่วนหนึ่งอาจจะเป็นเพราะเขาเป็นคนที่สุภาพ ถ่อมตัว และเก็บตัวอย่างมาก ตอนหลังเขากลับมาจับงานประพันธ์เพลงอีก แต่ก็ไม่เคยได้รับการตีพิมพ์  ตอนที่เขายังมีชีวิตอยู่ บทละครอุปรากรสำคัญของเขา 2 เรื่อง คือ "บอกดาน คเมลนิตสกี้" และ "สมิธ วาคูล่า" ก็ยังไม่ได้รับการตีพิมพ์ 

งานของเขาหลายชิ้นชี้ว่า ชูรอฟสกีสนใจประเทศแถบตะวันออก และเขาเคยเดินทางมาท่องเที่ยวแล้วหลายครั้ง แต่ไม่มีหลักฐานที่ระบุว่าเขาเคยเดินทางมายังประเทศไทย

ในส่วนที่เกี่ยวกับการประพันธ์ท่วงทำนองเพลงสรรเสริญพระบารมี มีระบุไว้ว่า เมื่อพระบาทสมเด็จพระจุลจอมเกล้าเจ้าอยู่หัวทรงสดับเสียงดนตรีเป็นครั้งแรก ก็ทรงพอพระทัย จนกระทั่งในปี ค.ศ. 1892 (พ.ศ. 2435) ได้พระราชทานกล่องยานัตถุ์ทำด้วยเงินสลักพระปรมาภิไธยให้แก่ผู้ประพันธ์

ปิออตร์ ชูรอฟสกี เสียชีวิตเมื่อปี ค.ศ. 1908 (พ.ศ. 2451) อายุ 53 ปี

## อ้างอิง

* 

หมวดหมู่:คีตกวีชาวรัสเซีย
หมวดหมู่:บุคคลจากมอสโก
แก้มลิง

**โครงการแก้มลิง** เป็นการบริหารจัดการน้ำตามแนวพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เกี่ยวกับพื้นที่หน่วงน้ำ (detention basin) เพื่อแก้ปัญหาน้ำท่วม ปัจจุบันมีพื้นที่แก้มลิงขนาดใหญ่อยู่ทางฝั่งตะวันออกของกรุงเทพมหานคร เหนือท่าอากาศยานสุวรรณภูมิ โดยกำหนดในผังการใช้ที่ดินเป็นพื้นที่เขียวลาย ไม่เหมาะกับการพัฒนา นอกจากนี้ยังมีแก้มลิงเล็กใหญ่กระจายอยู่ทั่วกรุงเทพมหานครกว่า 20 จุด

โครงการแก้มลิง มีแนวคิดจากการที่ลิงอมกล้วยไว้ในกระพุ้งแก้มไว้ได้คราวละมาก ๆ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้มีพระราชกระแสอธิบายว่า "**ลิงโดยทั่วไปถ้าเราส่งกล้วยให้ ลิงจะรีบปอกเปลือก เอาเข้าปากเคี้ยว แล้วนำไปเก็บไว้ที่แก้มก่อนลิงจะทำอย่างนี้จนกล้วยหมดหวีหรือ เต็มกระพุ้งแก้ม จากนั้นจะค่อย ๆ นำออกมาเคี้ยวและกลืนกินภายหลัง**" เปรียบเทียบได้กับเมื่อเกิดน้ำท่วมก็ขุดคลองต่าง ๆ เพื่อชักน้ำให้มรวมกันแล้วนำมาเก็บไว้เป็นบ่อพักน้ำอันเปรียบได้กับแก้มลิง แล้วจึงระบายน้ำลงทะเลเมื่อปริมาณน้ำทะเลลดลง

ในโครงการ มีการวางแผนพื้นที่แก้มลิงอย่างเป็นระบบ โดยหน่วยงานต่าง ๆ เช่น กรุงเทพมหานคร กรมชลประทาน เป็นต้น แก้มลิงมี 3 ขนาด จากใหญ่ กลาง เล็ก มีวัตถุประสงค์เพื่อการชะลอน้ำก่อนที่จะจัดการระบายออกในเวลาต่อมา สามารถเป็นได้ทั้งพื้นที่ของรัฐและเอกชน

## อ้างอิง
* แก้มลิง  จากมูลนิธิชัยพัฒนา
* Kaem Ling Project initiated by His Majesty the King  In the part of Royal Irrigation Department’s Responsibilities

แก้มลิง
หมวดหมู่:แหล่งน้ำ
หมวดหมู่:พื้นที่หน่วงน้ำ
เทพารักษ์

[right|thumb|[ศาลพระภูมิ ที่สถิตของเทพารักษ์]]

**เทพารักษ์** หมายถึง เทวดาที่ดูแลรักษาที่แห่งใดแห่งหนึ่ง

ตามศาสนาพุทธ ถือว่าเทพารักษ์เป็นเทวดาชั้นจาตุมหาราชิกา บางที่อาจเรียกว่าเป็นเทวดา บางที่อาจเรียกว่าผี หากสิงสถิตอยู่หรือเป็นเจ้าของหรือเป็นใหญ่ในที่ใด ก็จะเรียกเป็น เจ้าที่, เจ้าท่า, เจ้าป่า หรือเจ้าเขา เป็นต้น 

เทพารักษ์ถือเป็นเทวดาชั้นต่ำเนื่องจากมิได้อยู่เมืองฟ้า หากเป็นใหญ่ในที่ใดโดยเฉพาะก็เรียกเป็นเทพได้ และเติมคำว่า *อารักษ์* ควบกันเป็น *เทพารักษ์* จัดเป็นผีธรรมชาติ 

เทพารักษ์ จะอาศัยอยู่ตามต้นไม้ใหญ่ เรียกว่า รุกขเทวดา ส่วนเทพารักษ์ที่อาศัยอยู่ตามบ้านเรือนจะเรียกว่า "พระภูมิ"

## อ้างอิง

หมวดหมู่:เทวดา
ผีถ้วยแก้ว

thumb|การเล่นผีถ้วยแก้ว
**ผีถ้วยแก้ว** () เป็นการละเล่นอย่างหนึ่งที่มีอยู่ทั่วโลก โดยเชื่อว่าเป็นเพราะผีหรือวิญญาณทำนายเรื่องราวในอนาคตได้ ในประเทศแถบตะวันตก ผีถ้วยแก้ว จะเรียกว่า "วีจาบอร์ด" (Ouija board) หรือ "กระดานวิญญาณ" (Spirit board) หรือ "กระดานพูดได้" (Talking board) โดยเป็นของเล่นสำเร็จรูปที่ผลิตและวางจำหน่ายครั้งแรกเมื่อวันที่ 1 กรกฎาคม ค.ศ. 1890  และมีการจดสิทธิบัตรไว้เมื่อวันที่ 10 กุมภาพันธ์ ค.ศ. 1891 ในรูปแบบของเกมกระดาน ใช้เล่นเพื่อความเพลิดเพลิน โดยชาติแรกที่เชื่อว่า ใช้การละเล่นแบบนี้เพื่อติดต่อสื่อสารกับผี น่าจะเป็นชาวจีน โดยมีการค้นคว้าจากนักประวัติศาสตร์พบว่ามีการเล่นมาตั้งแต่ยุคราชวงศ์ซ่ง ราว ค.ศ. 1100 เรียกว่า "ฝูจี" (; พินอิน: fújī) โดยเป็นกิจกรรมที่มีการทำกันเป็นล่ำเป็นสัน ถึงขนาดมีตำราหรือคู่มือบันทึกไว้เลยทีเดียว ก่อนจะมาถูกห้ามในยุคราชวงศ์ชิงก่อนการปฏิวัติซินไฮ่ไม่นาน

นอกจากนี้แล้วยังมีการละเล่นคล้ายคลึงกันนี้ในอินเดียโบราณ, กรีกโบราณ, โรมัน และยุโรปยุคกลางอีกด้วย

โดยคำว่า "วีจา" (Ouija) ที่ใช้ในความหมายภาษาอังกฤษ มาจากคำว่า "oui" ในภาษาฝรั่งเศสแปลว่า "ใช่" และ "ja" ในภาษาเยอรมันที่แปลว่า "ใช่" อีกเช่นเดียวกัน 

รูปแบบของผีถ้วยแก้วจะคล้ายคลึงกัน คือ เป็นกระดานที่มีตัวอักษรต่าง ๆ วรรณยุกต์ รวมถึงตัวเลข และมีตำแหน่งที่ใช้สำหรับพัก ก่อนจะอัญเชิญผีเข้ามาสิง โดยผีถ้วยแก้วของไทย จะใช้ถ้วยหรือแก้วที่ไม่ได้ระบุว่าต้องเป็นแก้วหรือถ้วยทรงใด ขนาดสูงแค่ไหน หรือมีสภาพแบบใด แต่มีข้อห้ามที่เหมือน ๆ กัน คือ ถ้วยนั้นต้องคว่ำ และระหว่างที่เล่นห้ามยกนิ้วออกเพราะจะถือว่าไม่เคารพวิญญาณหรือจะถูกวิญญาณเข้าสิงเป็นต้น บ้างก็เชื่อว่า จำนวนผู้เล่นมีได้สูงสุดสี่คน เป็นต้น  ที่คล้ายคลึงกันระหว่างผีถ้วยแก้วของไทยและตะวันตก คือ ก่อนจะเลิกเล่น วิญญาณนั้นจะเคลื่อนไปยังตัวอักษรที่แสดงว่าคำทักทาย เช่น "สวัสดี" หรือ "ลาก่อน" ด้วย  นอกจากนี้แล้วในส่วนของไทยยังมีการเล่นที่คล้ายคลึงกัน หากแต่ใช้เหรียญแทนถ้วย เรียกว่า "ผีเหรียญ" โดยเชื่อว่าใช้เหรียญใดก็ได้แต่ห้ามใช้เหรียญบาท ซึ่งมีพระบรมฉายาลักษณ์ขององค์พระมหากษัตริย์    

ในทางวิทยาศาสตร์มักจะอธิบายว่า เหตุที่ถ้วยหรือแก้วเคลื่อนที่ได้เองนั้นเป็นผลมาจากสภาพจิตใจของผู้เล่น คือ จิตใต้สำนึก ซึ่งแท้จริงแล้วก็เป็นผู้เล่นนั่นเองที่เป็นผู้เคลื่อนถ้วยหรือแก้วเอง

## อ้างอิง

## แหล่งข้อมูลอื่น

หมวดหมู่:ความเชื่องมงาย
หมวดหมู่:การทำนายดวงชะตา
หมวดหมู่:เกมกระดาน
ทฤษฎีใหม่

[thumb|สวนที่จัดแสดง "แนวพระราชดำริ'''ทฤษฎีใหม่'''" ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ใน[งานราชพฤกษ์ 2549]]

**เกษตรทฤษฎีใหม่** เป็นแนวพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เกี่ยวกับการจัดพื้นที่ดินเพื่อการอยู่อาศัยและมีชีวิตอย่างยั่งยืน โดยมีการแบ่งพื้นที่เป็นส่วน ๆ ได้แก่ พื้นที่น้ำ พื้นที่ดินเพื่อเป็นที่นาปลูกข้าว พื้นที่ดินสำหรับปลูกพืชไร่นานาพันธุ์ และที่สำหรับอยู่อาศัยและเลี้ยงสัตว์ ในอัตราส่วน 30:30:30:10 เป็นหลักการในการบริหารจัดการที่ดินและน้ำ เพื่อการเกษตรในที่ดินขนาดเล็กให้เกิดประสิทธิภาพสูงสุด ดังนี้ 

# มีการบริหารและจัดแบ่งที่ดินแปลงเล็ก ออกเป็นสัดส่วนที่ชัดเจน เพื่อประโยชน์สูงสุดของเกษตรกร
# มีการคำนวณโดยหลักวิชาการ เกี่ยวกับปริมาณน้ำที่จะกักเก็บให้พอเพียง ต่อการเพาะปลูกได้ตลอดปี
# มีการวางแผนที่สมบูรณ์แบบ สำหรับเกษตรกรรายย่อย 3 ขั้นตอน เพื่อให้พอเพียงสำหรับเลี้ยงตนเองและเพื่อเป็นรายได้

## พื้นที่โครงการตามแนวเกษตรทฤษฎีใหม่
* โครงการพัฒนาพื้นที่เกษตรน้ำฝน บ้านแดนสามัคคี ตำบลคุ้มเก่า อำเภอเขาวง จังหวัดกาฬสินธุ์
* โครงการเกษตรทฤษฎีใหม่ปักธงชัย หรือ ทฤษฎีใหม่บ้านฉัตรมงคล ตำบลปักธงชัยเหนือ อำเภอปักธงชัย จังหวัดนครราชสีมา
* โครงการเกษตรทฤษฎีใหม่ปากท่อ, โครงการพัฒนาที่ดินของมูลนิธิชัยพัฒนา ตำบลวันดาว อำเภอปากท่อ จังหวัดราชบุรี
* โครงการเกษตรทฤษฎีใหม่หนองหม้อ ตำบลหนองหม้อ อำเภอตาคลี จังหวัดนครสวรรค์

## อ้างอิง

* ทฤษฎีใหม่ - New Theory  จากเครือข่ายกาญจนาภิเษก

หมวดหมู่:แนวพระราชดำริ
หมวดหมู่:รัชกาลที่ 9
ผีทะเล

thumb|180px|ภาพวาดแสดงปรากฏการณ์ เปลวเพลิงแห่งเซนต์เอลโม 

**ผีทะเล** เชื่อกันว่าเป็นวิญญาณของคนที่ตายในทะเล ผีทะเลปรากฏให้เห็นในหลายลักษณะ อาจจะมาเป็นรูปลักษณ์ของคนเดินลากปลาตัวใหญ่ขึ้นมาจากทะเลในตอนกลางคืนบ้าง (ถูกปลากินตาย) หรือขึ้นมาบนเรือในยามกลางคืนขณะที่ชาวประมงออกเรือหาปลาบ้าง ผีทะเลที่ขึ้นบนเรือนี้ มักจะมาในลักษณะเป็นดวงไฟสว่างอยู่บนเสากระโดงเรือ และชาวประมงเชื่อกันว่าถ้าผีทะเลได้ไต่ขึ้นเกาะบนเสากระโดงเรือแล้ว จะทำให้เรือลำนั้นอัปปางลง

ปรากฏการณ์ผีทะเลอย่างหลังนี้ ชาวตะวันตกเรียกว่า เปลวเพลิงแห่งเซนต์เอลโม (St. Elmo's Fire) เป็นปรากฏการณ์ที่ไฟฟ้าสถิตย์ในอากาศไหลลงสู่ที่ต่ำโดยผ่านวัตถุต่าง ๆ เช่นเสากระโดงเรือ มักจะเกิดในวันที่มีพายุฝนฟ้าคะนอง

ในวรรณคดีไทยเอง ก็มีการกล่าวถึงผีทะเลเอาไว้เช่นกัน ก็คือ "นางผีเสื้อสมุทร" ในวรรณคดีเรื่อง "พระอภัยมณี" ของกวีเอกแห่งสยาม สุนทรภู่ นั่นเอง ซึ่งนางผีเสื้อสมุทรเป็นยักษ์ที่มีอิทธิฤทธิ์อำนาจมาก และเป็นใหญ่ที่สุดในบรรดาภูตผีทั้งมวลที่สิงสู่อยู่ในท้องทะเล

ในปัจจุบัน คำว่าผีทะเลยังใช้เป็นคำด่าหรือคำตำหนิได้ด้วย แต่จะออกแนวน่ารักเสียเป็นส่วนมาก เช่นผู้ชายที่เจ้าชู้ ทำรุ่มร่ามกับผู้หญิง อาจถูกด่าว่า *"คนผีทะเล"*
หมายความว่าคนที่หน้าตาเหมือนผีมากมาย

## อ้างอิง

หมวดหมู่:ผีไทย
ผีพราย

**ผีพราย** มีหลายชนิด แต่มีลักษณะที่สำคัญ 2 ประการ คือเป็นผีผู้หญิงหรือเป็นผีที่มีแสงพราวพรายอยู่ในน้ำ ผีพรายที่เป็นผู้หญิงชนิดหนึ่ง คือนางไม้ที่สิงอยู่ที่ต้นกล้วยตานี เรียกว่า นางพรายตานี ผีผู้หญิงที่ตายทั้งกลม คือตายพร้อมกับลูกที่ยังอยู่ในท้องก็เป็นผีพรายตายทั้งกลม ในความเชื่อของชาวล้านนาเชื่อว่า พราย เป็นผีที่มาสิงเพื่ออาศัยร่างของคนหากิน สำหรับคนที่ถูกสิง บางท้องถิ่นระบุว่าเป็นหญิงตั้งแต่วัยเริ่มมีประจำเดือนจนถึงวัยชรา แต่โดยทั่วไปแล้วไม่ได้ระบุเพศ ส่วนมากมักเป็นวัยกลางคนจนถึงวัยชรา ขณะเดียวกันก็เกาะกินเลือดเนื้อและอวัยวะของผู้ถูกสิง ทำให้ผู้ถูกสิงมีอาการผอม อ่อนเพลีย สีผิวซีดเซียว

ส่วนใหญ่มีถิ่นที่อยู่อยู่ในน้ำมากกว่าบนบก เชื่อกันว่าเป็นจิตวิญญาณชนิดหนึ่งที่มีขนาดเล็กสุดตามลำดับของดวงจิตวิญญาณที่สามารถปรากฏให้รับรู้ได้ คือ พราย ภูติ ผี ปีศาจ ส่วนใหญ่มักมีที่มาจากการหมักหมมของซากพืชหรือสิ่งมีชีวิตขนาดเล็ก ๆ ดวงจิตวิญญาณนี้มักแสดงตนมีลักษณะเป็นผู้หญิงใส่เสื้อสีขาว เป็นดวงไฟเรืองแสง มักจะสิงสถิตอยู่ในแม่น้ำ โดยชาวบ้านมีความเชื่อว่าผีพรายเกิดจากการตายของหญิงสาวในหมู่บ้านที่จมน้ำตาย พีพรายชอยฉุดจับเหยื่อดึงลงนํ้าให้เป็นตะคริวแล้วจมนํ้าตายในที่สุด โดยมีความเชื่อว่าผีพรายต้องการเอาไปเป็นเพื่อน

ผีพรายส่วนมากจึงมักปรากฏร่างเป็นผู้หญิง นางไม้ บางทีก็จัดเข้าพวกผีพรายได้เช่นกัน เช่น พรายตะเคียน พรายตานี เป็นต้น หรือแม้แต่ผีทะเลหรือผีน้ำก็จัดเป็นพรายด้วยเช่นกัน เช่น พรายทะเล พรายน้ำ แต่ว่าพรายน้ำที่เป็นฟองผุด ๆ ขึ้นจากน้ำนั้น เป็นคนละอย่างกัน

นอกจากนี้ ในเรื่องขุนช้างขุนแผนยังปรากฏผีพรายด้วย คือโหงพราย แต่ในเรื่องขุนช้างขุนแผน คาดว่าน่าจะเป็นผีผู้ชายมากกว่า

นางพรายปีศาจทะเลเป็นพรายสีเขียว หางเป็นเงือกคล้ายปลา เป็นปีศาจหญิงที่มักล่อเหยื่อนักเดินเรือสมุทรให้หลงทาง และประสบภัยหายนะ

## อ้างอิง

หมวดหมู่:ผีไทย